Агино Село - Википедија

# Агино Село

### Од Википедија, слободна енциклопедија

Оваа статија се однесува на село во Република Македонија. За селото во Босна и Херцеговина, видете Агино Село (Босна и Херцеговина).

Агино Село е село во Општина Куманово, неколку километри јужно од градот Куманово.

| Оваа статија поврзана со Македонија е никулец. Може да помогнете со тоа што ќе ја проширите.

Села во Република Македонија
Агино Село Агино Село (Република Македонија)
Општина: | Општина Куманово
Население: | 965 (2002 г.)
Поштенски број: | 1300
Повикувачки број: | 031
Надморска височина: | 315 м.
Географска широчина: | 42° 2' 47N
Географска должина: | 21° 40' 52Е
Веб страница: |

## [уреди] Географиja и местоположба

Агино Село се наоѓа на најјужниот дел на општина Куманово, 15 километри јужно од градот Куманово, а неговиот атар се допира со Скопска Котлина. Лежи веднаш од десната страна на железничката линија Скопје - Куманово. Се работи за рамничарско село кое се наоѓа на надморска височина од 315 метри. Атарот на селото е 11,7 квадратни километри.

## [уреди] Историja

Во основа, етничкиот конфликт во Република Македонија во 2001 година го одминало Агино Село, село со доминатно етничко македонско население. Сепак, на 10 ноември 2001 од правец на селото биле слушнати 65 истрели од огнено оружје. [1]

На почетокот од 2004 година, селото го привлече вниманието на македонската јавност со претепувањето на американскиот државјанин Серџо Тангума во локалниот ноќен клуб "Карамба". Тангума бил сопственик на "Соуфан инженеринг", една од фирмите што посредувале во ангажирањето на македонски наемни работници во Ирак. [2] Сепак и покрај првичните претпоставки на македонската јавност дека се работи за одмазда за тогаш скоро убиените Македонци во Ирак, основната причина за тепачката била љубомора. [3]

## [уреди] Економија

Во селото најзастапено е полјоделството. Обработливото земјиште зафаќа 958 хектари, пасиштата зафаќаат 103 хектари, додека 5.9 хектари се шуми.

## [уреди] Демографија

Во 1961 година бројот на жители изнесувал 954, при што етничката дистрибуција била: 930 Македонци, 19 Срби и 5 припадници на други националности. Во 1994 година, бројот на жители се намалил на 811 жители - 798 Македонци, 12 Срби и еден припадник на другите националности. Половата дистрибуција била 417 мажи и 394 жени. Во селото имало 257 домаќинства, 291 станови и 204 земјоделски стопанства. Според пописот од 2002 година, бројот на жители се зголемил на 965 жители: 949 Македонци, 13 Срби и 3 припадници на другите националности.

Види исто така: Демографски податоци за Општина Куманово

## [уреди] Општествени институции

## [уреди] Администрација и политика

За време на избори се гласа во основното училиште.

## [уреди] Културни и природни знаменитости

## [уреди] Редовни настани

## [уреди] Личности

## [уреди] Култура и спорт

Во Агино Село постои: осумгодишно основно училиште, и услужни дејности. Основното училиште е под административна управа на подрачното училиште во Романовце. Учениците, наставниците и родителите Македонци од подрачното училиште "Кирил и Методиј" од Агино Село на 4 декември 2003 привремено ја прекинале наставата во знак на протест поради назначувањето на новиот директор Албанец на училиштето во Романовце. [4]

## [уреди] Иселеништво

## [уреди] Надворешни врски

## [уреди] Литература

Панов, Митко: Енциклопедија на селата во Република Македонија: географски, демографски, и аграрни обележја. Патрија, Скопје, 1998, 9 стр.

Преземено од "http://mk.wikipedia.org../../../%D0%B0/%D0%B3/%D0%B8/%D0%90%D0%B3%D0%B8%D0%BD%D0%BE_%D0%A1%D0%B5%D0%BB%D0%BE_155e.html"

Категории: Македонски никулци | Македонски села | Кумановско села | Села во Општина Куманово | Села во Република Македонија

##### Views

- Статија
- Разговор
- Тековна верзија

##### Пребарај

##### Други јазици

- Български
- Polski